b'\n_START_ARTICLE_\nBitka pri Timbri\n_START_SECTION_\nStanje\n_START_PARAGRAPH_\nKir je nameraval ujeti lidijskega kralja nepripravljenega na bitko, vendar se je u\xc5\xa1tel. Krezova vojska pri Timbri je \xc5\xa1tela je dvakrat ve\xc4\x8d vojakov kot njegova. Lidijci so pred Kira poslali vse rezerve, \xc5\xa1e preden so na boji\xc5\xa1\xc4\x8de pri\xc5\xa1li njihovi zavezniki, ki potem sploh niso pri\xc5\xa1li. Po Ksenofontu je Kirova vojska \xc5\xa1tela 196.000 mo\xc5\xbe, od tega 31.000 do pribli\xc5\xbeno 70.000 Perzijcev. V vojski je bilo 20.000 pe\xc5\xa1akov, med njimi tudi lokostrelci in pra\xc4\x8darji, 10.000 mo\xc5\xbe elitne pehote/konjenice, med njimi morda perzijski neumrljivi, 20.000 peltastov in 20.000 kopjanikov. Vsi, razen lokostrelcev in pra\xc4\x8darjev, so imeli majhne so velike \xc5\xa1\xc4\x8dite. Med njimi je bilo razen Perzijcev tudi 42.000 Arabcev, Armencev in Medijcev, skupaj 126.000 pe\xc5\xa1akov. V vojski je bilo tudi 300 kamelarjev, 300 bojnih voz in 5-6 oblegovalnih stolpov s posadkami po 20 mo\xc5\xbe._NEWLINE_Ksenofont pi\xc5\xa1e, da je Krezova vojska \xc5\xa1tela 420.000 mo\xc5\xbe, med njimi 60.000 Babiloncev, Lidijcev in Frigijcev, Kapado\xc4\x8danov in pripadnikov ve\xc4\x8d ljudstev s podro\xc4\x8dja \xc4\x8crnega morja, skupno 300.000 mo\xc5\xbe s 60.000 konjeniki. V vojski je bilo tudi 120.000 Egip\xc4\x8danov in 300 bojnih voz z najmanj 500 mo\xc5\xbemi. Ksenofontove \xc5\xa1tevilke pomenijo verjetno \xc5\xa1tevilo vojakov, ki so jih morda imela na razpolaga kraljestva, v bitki pa je zagotovo sodelovala manj kot polovica omenjenih vojakov.\n_START_SECTION_\nBitka\n_START_PARAGRAPH_\nKir je svojo vojsko razporedil v obliki pravokotnika z nazaj pomaknjenima kriloma. Na krilih so bili bojni vozovi, konjenica, elitna pehota in kamelarji. Kamele so bile tovorne \xc5\xbeivali iz spremstva, njihova glavna naloga pa je bila zmesti lidijsko konjenico._NEWLINE_Kir je pri\xc4\x8dakoval, da bodo krila lidijske vojske posku\xc5\xa1ala obkoliti njegovo neobi\xc4\x8dajno formacijo. Ko sta se lidijski krili pomaknili naprej, so v njih nastale vrzeli. Nered so \xc5\xa1e pove\xc4\x8dali perzijsko lokostrelci in mobilni oblegovalni stolpi, postavljeni znotraj pravokotnika. Kir je zatem ukazal napad in njegovi krili sta udarili po Krezovih neorganiziranih krilih. Lidijska pehota je kmalu utrpela velike izgube in se je morala umakniti. Glavnina perzijske vojske je bila nedotaknjena, ve\xc4\x8dina lidijske konjenice pa uni\xc4\x8dena. Kir je nato s pehoto in konjenico napadel onesposobljeno lidijsko konjenico. Po njenem popolnem porazu je kirova vojska napadla lidijsko pehoto in ji zadala te\xc5\xbeke izgube. Ve\xc4\x8dina pehote se je kmalu vdala, Krezu pa je z majhnim delom pehote uspelo pobgni v lidijsko prestolnico Sarde. Perzijska zmaga je bila popolna.\n_START_SECTION_\nPosledice\n_START_PARAGRAPH_\nPo bitki je bilo celo lidijsko ozemlje, vklju\xc4\x8dno z mestoma Jonija in Eolis, priklju\xc4\x8deno k Perzijskemu cesarstvu. Zasedba gr\xc5\xa1kih mest je spro\xc5\xbeila spor med Gr\xc4\x8dijo in Perzijo. Pre\xc5\xbeivela Krezova vojska se je zbrala v bli\xc5\xbenjih mestih Efez in Sarde, katere so po kraj\xc5\xa1em obleganju osvojili Perzijci. Herodot poro\xc4\x8da, da je Kir s Krezom ravnal spo\xc5\xa1tljivo, kar je v nasprotju s podatki iz Nabonidove kronike.'